Diari Oficial de la Generalitat Valenciana


Sumari del DOGV 4790, del 05-07-2004 (2004/6947)

ORDE de 22 de juny de 2004, de la Conselleria de Cultura, Educació i Esport, de modificació de l'Orde de 24 de maig de 2004 per la qual es convoquen els premis Josep Renau d'Art Digital 2004.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4790

Data del DOGV
:   05-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6947


Data del document
:   22-06-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * arts visuals
    * premi cultural
    * belles arts
    * distinció honorífica

ORDE de 22 de juny de 2004, de la Conselleria de Cultura, Educació i Esport, de modificació de l'Orde de 24 de maig de 2004 per la qual es convoquen els premis Josep Renau d'Art Digital 2004. [2004/M6947]
  
El Decret 115/2003, de 3 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Cultura, Educació i Esport, establix que la Conselleria de Cultura, Educació i Esport és el departament del Consell de la Generalitat a què correspon exercir les competències relatives a l'educació en tots els nivells, política lingüística, promoció cultural, patrimoni artístic i esports.
  
A fi de crear un espai en què creadors i públic en general coincidisquen en l'apreciació de les possibilitats estètiques que ens oferixen les noves tecnologies de la informació i la comunicació aplicades a l'art, es creen els premis Josep Renau d'Art Digital 2004, per mitjà de l'Orde de 24 de maig de 2004, publicada en el Diari Oficial de la Generalitat Valenciana número 4.763, de 28 de maig de 2004.
  
A causa de l'alta demanda de participació i les múltiples sol·licituds d'ampliació del termini de presentació, justificades per la complexitat dels treballs, es fa necessària l'obertura d'un nou termini de presentació de sol·licituds, que recull la base sexta.4, així com la modificació parcial de l'orde citada en aquells aspectes referits als terminis d'execució i a la modalitat c (apartat segon de l'orde, base quarta.8, base quinta, modalitat c), base octava i annexos II i III).
  
Per tot això que s'ha exposat anteriorment,
  
ORDENE
  
Primer
  
Es modifica l'apartat segon de l'Orde de 24 de maig de 2004 publicada en el Diari Oficial de la Generalitat Valenciana número 4.763, de 28 de maig de 2004, per la qual es convoquen els premis Josep Renau d'Art Digital 2004, que queda redactat de la forma següent:
  
«Segon. Concessió dels premis
  
La concessió de premis es realitzarà en un acte públic.»
  
Segon
  
Es modifica la base quarta, punt 8, de la citada orde, que queda redactada de la forma següent:
  
«8. No podrà presentar-se un mateix treball a més d'una modalitat, si es donara esta circumstància, el jurat es reserva el dret de decidir en quina modalitat inscriure el treball.»
  
Tercer
  
Es modifica l'apartat referit a la modalitat c) de la base quinta de la citada orde, que queda redactada de la forma següent:
  
«Modalitat C: Art Digital
  
Esta categoria premia qualsevol obra artística que tinga com a característica principal haver sigut creada per mitjà de l'ús de noves tecnologies de la informació i que les necessite per a la seua exposició.»
  
Quart
  
Es modifica la base octava, que queda redactada de la manera següent:
  
«Octava. Resolució de la convocatòria
  
1. El terme màxim per a resoldre la convocatòria és fins al dia 26 de novembre de 2004.
  
2. L'efecte que produirà el silenci administratiu, si transcorre el termini sense que s'haja dictat i publicat la resolució corresponent, és desestimatori de la sol·licitud.
  
3. Les decisions del jurat de selecció seran inapel·lables.
  
4. Una vegada realitzat el procés de selecció, el jurat de selecció elevarà la proposta per a la concessió dels premis al conseller de Cultura, Educació i Esport, qui resoldrà la convocatòria.
  
5. En la resolució es publicarà la data d'entrega dels premis.»
  
Disposició addicional única
  
S'obri un nou termini per a la presentació de sol·licituds a comptar des de l'entrada en vigor d'esta orde. Els interessats a presentar projectes hauran de remetre tota la documentació especificada en cada categoria abans del 7 d'octubre de 2004, data de tancament de la convocatòria.
  
Disposició transitòria única
  
Es concedix un termini de 15 dies a partir de l'entrada en vigor de la present orde perquè tots aquells interessats que hagen presentat algun treball a més d'una modalitat en el termini a què es referix l'Orde de 24 de maig de 2004 puguen tornar a sol·licitar la seua inscripció en una sola de les categories, per mitjà de la presentació dels annexos II o III.
  
Disposició final única
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 8, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant de la Conselleria de Cultura, Educació i Esport en el termini d'un mes des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.
  
València, 22 de juny de 2004
  
El conseller de Cultura, Educació i Esport,
  
ESTEBAN GONZÁLEZ PONS